
	REPUBLIKA HRVATSKA

	KARLOVAČKA ŽUPANIJA

	[image: ]OPĆINA ŽAKANJE
JEDINSTVENI UPRAVNI ODJEL



KLASA: 551-05/26-01/2
URBROJ: 2133-22-03/1-26-2
Žakanje, 05.10.2026.

Temeljem članka 12. stavka 3. Programa potpora za unaprjeđenje uvjeta stanovanja mladih obitelji i mladih poljoprivrednika na području Općine Žakanje („Službeni glasnik Općine Žakanje“ broj 05/26) i članka 8. Odluke o raspisivanju javnog poziva za podnošenje zahtjeva za ostvarivanje potpora za unapređenje uvjeta stanovanja mladih obitelji i mladih poljoprivrednika na području Općine Žakanje za 2026. godinu, Jedinstveni upravni odjel Općine Žakanje objavljuje 

JAVNI POZIV 
ZA PODNOŠENJE ZAHTJEVA ZA OSTVARIVANJE POTPORA 
ZA UNAPREĐENJE UVJETA STANOVANJA MLADIH OBITELJI I MLADIH POLJOPRIVREDNIKA 
NA PODRUČJU OPĆINE ŽAKANJE ZA 2026. GODINU

1. UVOD

Raspisuje se Javni poziv za podnošenje zahtjeva za ostvarivanje potpora za unapređenje uvjeta stanovanja mladih obitelji i mladih poljoprivrednika na području Općine Žakanje za 2026. godinu (u daljnjem tekstu: Javni poziv).

2. KORISNICI POTPORA

Korisnici potpora po ovom Javnom pozivu mogu biti mlade obitelji i mladi poljoprivrednici koji ispunjavaju uvjete propisane Programom.

Mladom obitelji smatra se bračna ili izvanbračna zajednica, sa ili bez djece, koja prvi put rješava svoje stambeno pitanje stjecanjem vlasništva nad nekretninom, pri čemu najmanje jedan bračni odnosno izvanbračni drug mora biti mlađi od 40 godina na dan podnošenja zahtjeva.

Mladom obitelji smatra se i jednoroditeljska obitelj i samohrani roditelj koji ispunjavaju uvjete propisane Programom.

Mladim poljoprivrednikom smatra se korisnik koji ispunjava uvjete propisane za mladu obitelj te dodatno ispunjava uvjete iz članka 4. Programa.

Podnositelj zahtjeva i njegov bračni odnosno izvanbračni drug mogu u trenutku podnošenja zahtjeva imati prebivalište izvan područja Općine Žakanje, pod uvjetom da stambeno pitanje rješavaju na području Općine Žakanje te da u roku propisanom Programom prijave prebivalište na nekretnini za koju je ostvarena potpora.




3. UVJETI ZA OSTVARIVANJE POTPORE

Podnositelj zahtjeva mora ispunjavati uvjete propisane Programom na dan podnošenja zahtjeva.

Potpora se može odobriti podnositelju koji:
· je državljanin Republike Hrvatske;
· ispunjava dobni uvjet propisan Programom;
· prvi put rješava svoje stambeno pitanje;
· podnositelj zahtjeva i njegov bračni odnosno izvanbračni drug ne posjeduju drugu stambenu nekretninu na području Republike Hrvatske, osim nekretnine koja je predmet zahtjeva, sukladno Programu;
· nema dospjelih nepodmirenih obveza prema Općini Žakanje i državnom proračunu;
· ispunjava ostale uvjete propisane Programom za pojedinu mjeru.

Podnositelj zahtjeva dužan je prijaviti prebivalište na nekretnini za koju je ostvarena potpora u roku od 36 mjeseci od dana sklapanja ugovora o dodjeli potpore te ga zadržati u razdoblju propisanom Programom.

4. MJERE I VISINA POTPORA

Mjera 1. – Kupnja građevinskog zemljišta ili stambenog objekta

Potpora se dodjeljuje za kupnju građevinskog zemljišta ili kuće odnosno stana radi rješavanja vlastitog stambenog pitanja na području Općine Žakanje.

Najviši iznos potpore iznosi 3.000,00 EUR.

Nekretnina koja je predmet kupnje mora se nalaziti na području Općine Žakanje.

Potpora se može odobriti podnositelju zahtjeva za kupnju građevinskog zemljišta ili stambenog objekta (stana ili kuće) u vlasništvu druge fizičke ili pravne osobe, osim ako se nekretnina kupuje od osoba koje su s podnositeljem zahtjeva ili njegovim bračnim odnosno izvanbračnim drugom u krvnom srodstvu u uspravnoj liniji ili u pobočnoj liniji te u tazbinskom srodstvu do četvrtog stupnja, kao i od posvojitelja ili posvojenika.

Za kupnju stambenog objekta mora postojati odgovarajuća dokumentacija kojom se dokazuje zakonitost objekta.

Iznos ulaganja dokazuje se kupoprodajnim ugovorom i dokazom o izvršenom plaćanju.

Prihvatljivi su troškovi nastali od 1. siječnja 2026. godine, pod uvjetima propisanim Programom.

Mjera 2. – Gradnja odnosno rekonstrukcija stambenog objekta

Potpora se dodjeljuje za izgradnju odnosno rekonstrukciju stambenog objekta na području Općine Žakanje.

Najviši iznos potpore iznosi 5.000,00 EUR.

Prihvatljivi troškovi obuhvaćaju: izradu projektne odnosno tehničke dokumentacije, građevinske radove, instalaterske radove, nabavu i ugradnju građevinskog i drugog materijala, radove i materijal povezane s priključkom na komunalnu infrastrukturu, druge troškove izravno povezane s gradnjom odnosno rekonstrukcijom stambenog objekta, u skladu s Programom.

Za ostvarivanje potpore podnositelj zahtjeva mora biti vlasnik odnosno suvlasnik stambenog objekta koji je predmet ulaganja.

Ako je stambeni objekt u suvlasništvu, podnositelj zahtjeva dužan je priložiti pisanu suglasnost ostalih suvlasnika za izvođenje radova i podnošenje zahtjeva za ostvarivanje potpore.

Potpora se isplaćuje na temelju vjerodostojne dokumentacije, odnosno računa za izvedene radove, nabavljeni materijal i/ili izrađenu projektnu odnosno tehničku dokumentaciju te dokaza o izvršenom plaćanju.

Računi moraju glasiti na podnositelja zahtjeva ili člana njegove obitelji.

Prihvatljivi su troškovi nastali od 1. siječnja 2026. godine, pod uvjetima propisanim Programom.

5. POTREBNA DOKUMENTACIJA

Podnositelj zahtjeva uz zahtjev prilaže dokumentaciju kojom dokazuje ispunjavanje uvjeta za ostvarivanje potpore.

Dokumentacija koja se prilaže uz zahtjev:

Za Mjeru 1.:
1. preslika obje strane osobne iskaznice podnositelja zahtjeva i bračnog/izvanbračnog druga;
2. dokaz o bračnom statusu (vjenčani list i sl.) ili izjava o postojanju izvanbračne zajednice potpisana od podnositelja i izvanbračnog druga, dana pod kaznenom odgovornošću, ovjerena od strane javnog bilježnika;
3. pisana suglasnost suvlasnika za podnošenje zahtjeva za ostvarivanje potpore (ako je primjenjivo);
4. uvjerenje o prebivalištu ili Elektronski zapis o prebivalištu (iz sustava eGrađani) za sve članove obitelji; 
5. dokaz o upisu u Upisnik poljoprivrednika ili Upisnik obiteljskih poljoprivrednih gospodarstava (ako je primjenjivo)
6. preslika dokaza zakonitosti (legalnosti) kuće (ako je primjenjivo): građevinska dozvola, rješenje o izvedenom stanju ili potvrda izvedenog stanja, uvjerenje katastarskog ureda, odnosno Središnjeg ureda Državne geodetske uprave iz članka 330. stavka 2. ZPUG-a da je zgrada izgrađena do 15. veljače 1968. godine ili uvjerenje upravnog tijela nadležnog za poslove graditeljstva iz članka 330. stavka 3. ZPUG-a da je zgrada izgrađena do 15. veljače 1968. godine;
7. preslika zemljišno-knjižnog izvatka čestice za predmetnu nekretninu (može i neslužbeni izvadak s web stranice http://e-izvadak.pravosudje.hr/ );
8. preslika ugovora o kupoprodaji nekretnine ovjerenog kod javnog bilježnika;
9. dokaz o uplati kupoprodajne cijene  (bankovni izvadak, potvrda o uplati ili drugi odgovarajući dokaz);
10. rješenje o utvrđivanju poreza na promet nekretnina temeljem ugovora o kupoprodaji nekretnine i dokaz o uplati temeljem istog;

Za Mjeru 2.:
1. preslika obje strane osobne iskaznice podnositelja zahtjeva i bračnog/izvanbračnog druga;
2. dokaz o bračnom statusu (vjenčani list i sl.) ili izjava o postojanju izvanbračne zajednice potpisana od podnositelja i izvanbračnog druga, dana pod kaznenom odgovornošću, ovjerena od strane javnog bilježnika;
3. uvjerenje o prebivalištu ili Elektronski zapis o prebivalištu (iz sustava eGrađani) za sve članove obitelji; 
4. pisana suglasnost suvlasnika za izvođenje radova i podnošenje zahtjeva za ostvarivanje potpore (ako je primjenjivo);
5. dokaz o upisu u Upisnik poljoprivrednika ili Upisnik obiteljskih poljoprivrednih gospodarstava (ako je primjenjivo)
6. preslika dokaza zakonitosti (legalnosti) stambenog objekta: građevinska dozvola, rješenje o izvedenom stanju ili potvrda izvedenog stanja, uvjerenje katastarskog ureda, odnosno Središnjeg ureda Državne geodetske uprave iz članka 330. stavka 2. ZPUG-a da je zgrada izgrađena do 15. veljače 1968. godine ili uvjerenje upravnog tijela nadležnog za poslove graditeljstva iz članka 330. stavka 3. ZPUG-a da je zgrada izgrađena do 15. veljače 1968. godine;
7. preslika zemljišno-knjižnog izvatka čestice za predmetnu nekretninu (može i neslužbeni izvadak s web stranice http://e-izvadak.pravosudje.hr/ );
8. preslike računa za izvedene radove, nabavljeni materijal i/ili izrađenu projektno-tehničku dokumentaciju, odnosno ostale troškove;
9. dokaz o izvršenom plaćanju računa (bankovni izvadak, potvrda o uplati ili drugi odgovarajući dokaz)
10. fotodokumentacija
Izjave koje su sastavni dio web aplikacije podnositelj potvrđuje označavanjem odgovarajućeg polja u aplikaciji.

6. NAČIN I ROK PODNOŠENJE ZAHTJEVA

Zahtjevi se podnose isključivo elektroničkim putem, putem web aplikacije dostupne na službenoj mrežnoj stranici Općine Žakanje.

Zahtjev mora biti u cijelosti popunjen te mora sadržavati svu dokumentaciju propisanu ovim Javnim pozivom.

Rok za podnošenje zahtjeva je: od 5. listopada 2026. godine do 13. listopada 2026. godine.

Zahtjevi podneseni izvan utvrđenog roka, zahtjevi koji nisu podneseni putem web aplikacije te zahtjevi koji nisu uredno popunjeni i kojima nije priložena propisana dokumentacija neće se razmatrati.

Ako je zahtjev nepotpun, Jedinstveni upravni odjel Općine Žakanje može od podnositelja zatražiti dopunu ili pojašnjenje dokumentacije, uz ostavljanje roka za dostavu dopune.

Ako podnositelj u ostavljenom roku ne dostavi traženu dopunu, zahtjev se može odbaciti kao nepotpun.

7. OBRADA ZAHTJEVA I DONOŠENJE ODLUKE

Zaprimljene zahtjeve administrativno obrađuje Jedinstveni upravni odjel Općine Žakanje.

Jedinstveni upravni odjel provjerava ispunjavanje uvjeta propisanih Programom i ovim Javnim pozivom te utvrđuje prihvatljivost dostavljene dokumentacije i troškova.

Nakon provedenog postupka Jedinstveni upravni odjel izrađuje prijedlog za dodjelu potpora.

O dodjeli potpora odlučuje načelnik Općine Žakanje.

Odluka o dodjeli potpora objavljuje se na službenoj mrežnoj stranici Općine Žakanje.

Podnositelji zahtjeva kojima je potpora odobrena sklapaju s Općinom Žakanje ugovor o dodjeli potpore.

8. PRIORITETI PRI DODJELI POTPORA

Ako ukupni iznos opravdanih zahtjeva premaši iznos raspoloživih sredstava osiguranih u Proračunu Općine Žakanje za provedbu ovog Javnog poziva, prednost pri dodjeli potpore imaju podnositelji koji imaju status mladog poljoprivrednika prema članku 4. Programa.

Ako i nakon primjene navedenog prioriteta raspoloživa sredstva nisu dostatna za podmirenje svih opravdanih zahtjeva, sredstva će se dodjeljivati do visine raspoloživih proračunskih sredstava, sukladno Programu i redoslijedu utvrđenom u postupku obrade zahtjeva.

9. SKLAPANJE UGOVORA I ISPLATA POTPORE

Na temelju izvršne odluke o dodjeli potpore načelnik Općine Žakanje i korisnik potpore sklapaju ugovor o dodjeli potpore.

Ugovorom se uređuju osobito: iznos i namjena potpore, način i rok isplate, obveze korisnika, način kontrole namjenskog korištenja potpore, obveza prijave i zadržavanja prebivališta, posljedice neispunjavanja ugovornih obveza, uvjeti povrata potpore, druga međusobna prava i obveze.

Korisnik je dužan najkasnije prilikom sklapanja ugovora dostaviti bjanko zadužnicu u korist Općine Žakanje, u iznosu potpore uvećanom za 10 %, kao sredstvo osiguranja za izvršenje ugovornih obveza.

Potpora se isplaćuje na račun korisnika u roku od 30 dana od dana sklapanja ugovora, pod uvjetima utvrđenima Programom i ugovorom.

10. OBVEZE KORISNIKA POTPORE

Korisnik potpore i članovi njegove obitelji dužni su prijaviti prebivalište na nekretnini za koju je ostvarena potpora u roku od 36 mjeseci od dana sklapanja ugovora o dodjeli potpore.

Prebivalište na navedenoj adresi korisnik je dužan zadržati u razdoblju propisanom Programom.

Općina Žakanje ima pravo tijekom razdoblja trajanja ugovornih obveza provjeravati ispunjavanje uvjeta i namjensko korištenje potpore.

U slučaju neispunjavanja obveza propisanih Programom ili ugovorom, korisnik je dužan vratiti isplaćeni iznos potpore uvećan za zakonske zatezne kamate, pod uvjetima propisanim Programom i ugovorom.

11. PRAVO NA PRIGOVOR

Protiv odluke o dodjeli potpore podnositelj zahtjeva može podnijeti prigovor u roku od 8 dana od dana objave odluke na službenoj mrežnoj stranici Općine Žakanje.

Prigovor se podnosi Odboru za predstavke i pritužbe Općinskog vijeća Općine Žakanje. Odbor odlučuje o prigovoru u roku od 30 dana od njegova zaprimanja. Odluka o prigovoru je konačna.

12. NAČIN OBJAVE INFORMACIJA

Tekst Programa, ovaj Javni poziv, obrasci i druge informacije vezane uz provedbu Javnog poziva objavljuju se na službenoj mrežnoj stranici Općine Žakanje.

Sve informacije u svezi ovog Javnog poziva mogu se dobiti u Jedinstvenom upravnom odjelu Općine Žakanje putem elektroničke pošte:  natjecaji@opcina-zakanje.hr 

13. ZAŠTITA OSOBNIH PODATAKA

Općina Žakanje obrađuje osobne podatke podnositelja zahtjeva i članova obitelji u svrhu provedbe ovog Javnog poziva, obrade zahtjeva, utvrđivanja ispunjavanja uvjeta, donošenja odluke, sklapanja i izvršenja ugovora, isplate potpore, provedbe kontrola i ispunjavanja zakonskih obveza.

Obrada osobnih podataka provodi se u skladu s Općom uredbom o zaštiti podataka (EU) 2016/679, Zakonom o provedbi Opće uredbe o zaštiti podataka i drugim važećim propisima.

14. ZAVRŠNE ODREDBE

Na pitanja koja nisu uređena ovim Javnim pozivom primjenjuju se odredbe Programa potpora za unapređenje uvjeta stanovanja mladih obitelji i mladih poljoprivrednika na području Općine Žakanje za 2026. godinu.

Općina Žakanje zadržava pravo provjeriti vjerodostojnost dostavljenih podataka i dokumentacije te od podnositelja zahtjeva zatražiti dodatnu dokumentaciju radi utvrđivanja ispunjavanja uvjeta.

U slučaju utvrđivanja neistinitih ili netočnih podataka, prikrivanja činjenica ili dostavljanja nevjerodostojne dokumentacije, zahtjev će biti odbijen, odnosno korisnik je dužan vratiti isplaćenu potporu, sukladno Programu i ugovoru.

Ovaj Javni poziv objavljuje se na službenoj mrežnoj stranici Općine Žakanje.

JEDINSTVENI UPRAVNI ODJEL
Anita Srbelj-Dehlić

